Satar Kaduna ta faru ne a ranar 11 ga watan Maris na shekara ta 2021, lokacin da aka sace a kalla dalibai guda 30 a jihar Kaduna, Najeriya, yayin wani hari da wasu ‘yan bindiga dauke da makamai suka kai kan Kwalejin Koyon Gandun Daji ta Tarayya. Wannan shi ne karo na uku da ake satar mutane a Najeriya daga wata makarantar ilimi a shekara ta 2021, kuma na hudu kenan tun daga watan Disambar shekara ta 2020, wanda ke zuwa makonni biyu bayan sace Zamfara wanda ya haifar da sace dalibai mata guda 279. Harin ya afku ne da karfe 9:30 na dare agogon kasar a ranar 11 ga watan Maris na shekara ta 2021 a Kwalejin Koyon Gandun Daji ta Tarayya da ke Mando, Jihar Kaduna. Kwalejin ta kasance a wajen garin Kaduna kusa da barikin sojoji na makarantar horar da sojoji. "Bandan fashi da makami" sun shiga makarantar ta hanyar yin rami a bangon kewayen gidan. Mazauna yankin sun ba da rahoton jin karar harbe-harbe, amma sun dauka daga horo ne a makarantar sojoji.